Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 228

15. Árucsoport Állati és növényi zsír és olaj; ezek bontási terméke; elkészített ételzsír; állati és növényi eredetű viasz Általános megjegyzések: Ebben az árucsoportban azon alszámok szövege, amelyben az „ipari felhasználásra” kifejezés szerepel, úgy értendő, hogy csak az olyan feldolgozásra vonatkozik, amelynek során az eredeti terméket átalakítják. Másrészt azonban az „ipari felhasználásra” kifejezés előfordul néhány olyan alszám szövegében is, amely nem feltételez ilyen átalakítást. Hangsúlyozni kell, hogy még az emberi fogyasztásra alkalmas termékeket is szánhatják technikai vagy ipari célra. Az emberi fogyasztásra szánt élelmiszer előállítására szolgáló termékek vtsz. alszámai kivételével ennek az árucsoportnak azon alszámai, amelyek technikai vagy ipari célú termékekre vonatkoznak, magukban foglalják az állati takarmány előállítására szolgáló zsírokat és olajokat is. Kiegészítő megjegyzések 1. a) pontjához: A növényi olajból a szilárd fázistól való elválasztással (pl. hűtéssel, szerves oldószerek vagy felületaktív anyagok alkalmazásával stb.) nyert folyékony fázis nem tekinthető nyers olajnak. 1502 00 Szarvasmarhafaggyú, birka- vagy kecskefaggyú, a 15.03 vtsz. alá tartozók kivételével A kiolvasztott zsír mellett ide tartozik a ki nem olvasztott, azaz sejtmembránba zárt zsír is. Tehát a következők tartoznak e vtsz. alá:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes